Kneecap

Tríréad rapcheoil as Iarthar Bhéal Feirste is ea Kneecap; triúr ógfhear atá sa ghrúpa – Mo Chara, Móglaí Bap agus DJ Próvaí. Baineann an grúpa feidhm as seanmhanaí gríosaitheacha an IRA mar chuid dá bhfeachtas poiblíochta.

clé|mion|200x200px|An banna ar an stáitse, ceolchoirm Brockwell Park (Féile Wide Awake) 23 Bealtaine 2025
clé|mion|200x200px|DJ Próvaí
clé|mion|200x200px|Móglaí Bap
clé|mion|200x200px|Mo Chara clé|mion|200x200px|Móglaí Bap agus Mo Chara 
clé|mion|200x200px|Lucht leanúna, ceolchoirm Brockwell Park (Féile Wide Awake) 23 Bealtaine 2025

 Ceol 
D'eisigh Kneecap a gcéad singil, 'C.E.A.R.T.A.', sa bhliain 2017. Lá amháin, an lá roimh mhórshiúl Acht na Gaeilge in 2017, bhí Móglaí Bap ag spraephéinteáil graifítí in éineacht le cara dá chuid. Scríobh a chara an focal 'Cearta' ar stad bus i mBéal Feirste. Ansin tháinig na póilíní agus gabhadh an cara. Dhiúltaigh sé Béarla a labhairt leo, agus chaith sé an oíche faoi ghlas sular tháinig aistritheoir. Tá an t-amhrán 'C.E.A.R.T.A.' bunaithe ar an eachtra sin."

D'éirigh go han-mhaith leis an singil agus shocraigh Mo Chara, Móglaí Bap agus DJ Próvaí leanúint ar aghaidh mar Kneecap.

Tháinig a gcéad albam, Fine Art amach i mí an Mheithimh 2024.  Léirmheas cúig réalta a fuair Fine Art ón NME, a dúirt go gcoinneoidh rapáil Móglaí Bap agus Mo Chara faoi gheasa thú agus go gcuirfidh buillí DJ Próvaí fíbín ort. Deirtear gur albam é a bhfuil faobhar ar an ngreann ann agus dánaíocht ag baint leis

 Spreagadh 
Bhí Rónán Mac Aodha Bhuí ina spreagadh mór ag an mbanna. "Gan Rónán Mac Aodha Bhuí ní bheadh Kneecap ann inniu, ba é féin a thug ardán don oiread ceoltóirí, a thug guth daofa ar an raidió agus spreag gach sórt ceol. Chreid sé ariamh i gceol comhaimseartha na Gaeilge agus chuir sé achan phíosa fuinneamh a bhí aige isteach ann. Ba é Rónán a sheinn CEARTA ar RnaG don chéad uair ach ansin cuireadh cosc air agus fuair sin níos mó poiblíocht dúinn ná go dtiocfadh linn riamh a shamhlú, b’shin é, fear a thóg seansanna. Ba é Rónán a thug ár gcéad gig dúinn i dTeach Hiúdaí Beag, gig a chuir fíorthús le haistear ceol s'againn."

Baineann línte in CEARTA macalla as curfá Muca, traic de chuid an tionscnaimh hip hap Craos, "Muca Muca Muca sa tóir ar do mheon / Muca Muca Muca mo ghráin iad go deo".

B'iad Móglaí Bap agus DJ Próvaí a bhí mar mholtóirí ar an gcéad chomórtas rapcheoil dá raibh mar chuid den Oireachtas, comórtas do pháistí, agus an fhéile ar siúl i mBéal Feirste don bhliain 2025. Níor fógraíodh roimh ré cé a bheadh ina moltóirí agus ba mhór an scleondar a tháinig ar na hiomaitheoirí agus ar an lucht féachana nuair a thángadar i láthair. Ba é an chéad uair a bhí siad le feiceáil ag an Oireachtas ó bhíodar ina bpríomhaíonna i gClub na Féile 2018. Lena ais sin, thugadar ceolchoirm uathu i rith na féile in éineacht le Le Boom i dTábhairne na Coirceoige sa Cheathrú Gaeltachta.

 Conspóidí 
Tarraingíonn Kneecap conspóid. Tháinig clú ar Kneecap don chéad uair in 2017 nuair a dúradh gur chuir RTÉ cosc ar an amhrán CEARTA. 

 Ainm an ghrúpa 
Is ionann Kneecap agus an briathar Béarla ar "lámhach sa ghlúin". Is dócha go bhfuil beagán imeartais focal i gceist freisin leis na focail Ghaeilge Ní cheapaim a bhí mar bhuafhocail in jóc coitianta. Tá an jóc céanna, a raibh leaganacha iomadúla de ann, bunaithe ar fhreagra débhríoch na ceiste.


Is tagairt é ainm an ghrúpa, nó "lámhach sa ghlúin", don nós brúidiúil a bhí ag an IRA ógánaigh ón bpobal náisiúnach a lámhach sna pláitíní glúine agus cithréim a fhágáil orthu ar feadh a saoil. Pionós ainrianta a bhí ann a ghearrtaí ar dhaoine óga faoi iompar frithshóisialta nó faoi bhearta eile nár thaitin leis an IRA. 

 Dearcadh frithbhunaíochta 
Tá dearcadh frithbhunaíochta orthu, ag plé le drugaí agus ag spochadh as na póilíní go minic. Is Poblachtaigh go smior iad ach ag an am chéanna tá sé áitithe acu nach bhfuil aon teachtaireacht sheicteach ina gcuid ceoil.

Úsáideann Kneecap an téarma RUC chun cur síos a dhéanamh ar an fhórsa póilíneachta reatha ó thuaidh, an PSNI nó an Seirbhís Póilíneachta Thuaisceart Éireann (SPTÉ).

Chuir Kneecap a ndlúthpháirtíocht le muintir na Palaistíne in iúl trí bhratach a chrochadh ag ceolchoirmeacha.

 Cúiseamh 
In 2025 tháinig físeáin chun cinn ina dtaispeántar an banna, de réir líomhaintí, ag iarraidh básanna Feisirí de chuid Pháirtí Coimeádach na Breataine agus ag béicíl "Up Hamas, up Hezbollah". D’eisigh Kneecap ráiteas ag rá nach nglacann siad leis an bhforéigean agus nach dtacaíonn siad le Hamas ná Hezbollah, ach gur cuireadh feachtas smearaidh orthu mar gheall ar a dtacaíocht leanúnach don Phalaistín agus ar a gcáineadh ar Iosrael. Bhí litir oscailte sínithe ag na scórtha de cheoltóirí as Éirinn agus an Ríocht Aontaithe araon ag tacú leis an triúr agus ag rá go raibh “iarracht shoiléir, chomhbheartaithe idir lámha chun cinsireacht a dhéanamh ar an mbanna agus ar deireadh thiar iad a chur ó ardán”.

 Scannán 

Rinneadh scannán in 2023, Kneecap, a léiríonn fás an bhanna. Tá baill an bhanna iad féin, chomh maith le Michael Fassbender, le feiceáil sa scannán, a bhfuil idir Ghaeilge agus Bhéarla ann.

I mí Eanáir 2024, reáchtáladh «première» an scannáin ag Féile Scannán Sundance 2024, an chéad scannán Gaeilge a taispeánadh ag an fhéile riamh. Bronnadh Duais 'Next' an Lucht Féachana ar an scannán ag Sundance.Dúirt léiritheoir Kneecap, Trevor Birney, go gcuirtear na mílte scannán isteach ar Sundance agus nach roghnaítear le taispeáint ag an bhféile ach 60 ceann. “Agus as an 60 ceann sin, tá gradam mór le rá buaite againn – tá sé iontach,” arsa Birney. (Tuairisc.ie) Cheannaigh Sony Pictures Classics an scannán agus bhí sé le feiceáil i bpictiúrlanna ar fud an domhain le linn 2024-2025 dá bharr.Chuir Scáileán Thuaisceart Éireann €450,000 ar fáil do KNEECAP agus fuair sé maoiniú €350,000 ó Údarás Craolacháin na hÉireann agus €205,000 ón Chiste Craoltóireachta Gaeilge.

Dioscliosta

 Albaim 
 Fine Art (2024)
 KNEECAP (fuaimrian an scannáin, 2024)

Cnuastéip
 3CAG (2018, 2021)
 Better Way To Live, athmheascaithe (2024, le Grian Chatten, athmheascaithe ag Sam Interface)
 Fine Art Remixes (2024, le Grian Chatten, athmheascaithe ag Sam Interface, David Holmes, agus Jonah Swilley)

Singlí
 C.E.A.R.T.A (2017)
 Amach Anocht (2018)
 H.O.O.D (2018)
 Gael-Gigolos (2019)
 Fenian Cunts (2019)
 Get Your Brits Out (2019)
 MAM (2020)
 Thart agus Thart (2021)
 Guilty Conscience (2022)
 IT'S BEEN AGES (2023)
 Better Way to Live (2023, le Grian Chatten)
 Sick In The Head (2023)
 Fine Art (2024)
 Love Making (2024, le Nino)
 The Recap (2025, le Mozey)

 Féach freisin 
 Kneecap (scannán)
 Lámhach sa ghlúin
 Mo Chara
 Rapcheol Gaeilge
 Tionscadail rap eile: Súil Amháin, Craos, Oisín Mac

 Naisc sheachtracha 
 Siopa Kneecap ar Bandcamp

 Tagairtí 

 Nótaí 


Catagóir:Bannaí a chanann i nGaeilge
Catagóir:Daoine as Béal Feirste
Catagóir:Rapálaithe Gaeilge
Catagóir:Rapálaithe Éireannacha
Catagóir:Rapcheoltóirí
Catagóir:Rapcheol
Catagóir:Buaiteoirí Ghradam NÓS sa rannóg Amhrán na Bliana
Catagóir:Buaiteoirí Ghradam NÓS sa rannóg Albam na Bliana (Nuacheol)
Catagóir:Buaiteoirí Ghradam NÓS sa rannóg Físeán na Bliana
Catagóir:Buaiteoirí Ghradam NÓS sa rannóg Ealaín na Bliana
Catagóir:Buaiteoirí Ghradam NÓS sa rannóg Banna na Bliana
Catagóir:Buaiteoirí Ghradam NÓS sa rannóg Banna / Ceoltóir na Bliana
Catagóir:Buaiteoirí Ghradam NÓS sa rannóg Amhrán Dátheangach na Bliana
Catagóir:Buaiteoirí Ghradam NÓS sa rannóg Nuatheachtaí na Bliana
Catagóir:Gearrliostaí Ghradam NÓS sa rannóg Banna na Bliana
Catagóir:Gearrliostaí Ghradam NÓS sa rannóg Amhrán Dátheangach na Bliana
Catagóir:Gearrliostaí Ghradam NÓS sa rannóg Albam na Bliana (Nuacheol)
Catagóir:Gearrliostaí Ghradam NÓS sa rannóg Físeán na Bliana
Catagóir:Gearrliostaí Ghradam NÓS sa rannóg Ealaín na Bliana
Catagóir:Gearrliostaí Ghradam NÓS sa rannóg Banna / Ceoltóir na Bliana
Catagóir:Gearrliostaí Ghradam NÓS sa rannóg Nuatheachtaí na Bliana
Catagóir:Gearrliostaí Ghradam NÓS sa rannóg Amhrán Dátheangach na Bliana